

**Grønt Skipsfartsprogram inviterer til debatt**

**Effektiv politikk for grønn maritim eksport**

**Torsdag 18. februar kl 10.30 -12.00, digitalt.**

**Hvordan kan vi sammen akselerere det grønne maritime skiftet og samtidig styrke internasjonal konkurransekraft?**

*Dette er en debatt du ikke bør gå glipp av. I alle fall dersom du er* ***journalist, politiker/rådgiver, selv jobber i maritim næring, i offentlige etater relatert til maritim virksomhet, i forsknings- og/eller miljøorganisasjoner****.*

*Regjeringens handlingsplan for eksport ble lagt frem høsten 2020. I handlingsplanen ønsker regjeringen å satse mer strategisk på norsk eksport i tettere samarbeid med næringslivet. Det fremtidige arbeidet for å fremme økt eksport skal innrettes på en slik måte at offentlige og private aktører skal identifisere felles strategiske satsingsområder som grunnlag for langsiktige eksportsatsinger, og etablere et forpliktende samarbeid hvor alle parter bidrar med ressurser, kompetanse og finansiering.*

*Verdien av grønn maritim eksport er et lyspunkt i en ellers utfordrende situasjon med tapte markedsandeler over tid for norsk eksport generelt. Dette gir ytterligere muligheter for norsk maritim næring og* [*Grønt Skipsfartsprogram*](https://grontskipsfartsprogram.no/)*(GSP). Programmet vedtok i september 2020 å starte opp et for-prosjekt som skal berede grunnen for et slikt samarbeide med myndighetene. Menon har ledet dette for-prosjektet, og arbeidet er utført i tett samarbeide med Klima- og miljødepartementet og deltakerne i Grønt Skipsfartsprogram.*

*Hovedkonklusjonene og anbefalingene fra dette for-prosjektet blir presentert som bakgrunn for den politiske debatten.*

**Hovedmålsetning for debatten**

* Hvordan kan vi skape en effektiv politikk for grønn maritim eksport?
* Etablere en felles forståelse for hvor skoen trykker og for muligheter

**Innhold**

* *5 min, Velkommen fra GSP*
* *20 min, Presentasjon av for-prosjektet ved Menon*
* *60 min, Politisk diskusjon med regjeringen, H, V, Ap, Sp, MDG og SV*
* *5 min, Oppsummering fra GSP*

Foreløpig deltakere er bekreftet.

* Statssekretær Lars Andreas Lunde (H), Regjeringen
* Espen Barth Eide, Ap
* Torgeir Knag Fylkesnes, SV
* Ola Elvestuen, V

Debatten ledes av Anne Jortveit, Norsk klimastiftelse